बिटकॉइन से ज्यादा रिटर्न का लालच दिया; बाद में अकांउट बंद कर भाग निकले ठग
Maharashtra Cryptocurrency Bitcoin Bitcoin Investment Fraud Case  33 लाख रुपए से ज्यादा का चूना लगा दिया। पुलिस ने मामले में दो लोगों के खिलाफ धारा 420 (धोखाधड़ी) के तहत मामला दर्ज कर जांच शुरू कर दी है।
महाराष्ट्र में दो ठगों ने एक बिजनेसमैन को बिटकॉइन से ज्यादा रिटर्न का लालच देकर 33 लाख रुपए से ज्यादा लूट लिए। पुलिस ने इस मामले में दो लोगों के खिलाफ धारा 420 (धोखाधड़ी) के तहत मामला दर्ज कर जांच शुरू कर दी है। 
बता दें कि वर्चुअल करेंसी बिटकॉइन को भारत रेगुलेट नहीं करता है। भारतीय रिजर्व बैंक ने भी बिटकॉइन समेत सभी वर्चुअल करेंसीज के यूजर्स, होल्डर्स और ट्रेडर्स को इनकी ट्रेडिंग करते समय आगाह रहने की सलाह दी है। 
यहां पढ़िए ठगों ने बिजनेसमैन को कैसे जाल में फंसाया...
37 साल के बिजनेसमैन महाराष्ट्र के ठाणे में मीरा रोड पर रहते हैं। पुलिस के मुताबिक, वे एक वॉट्सऐप ग्रुप के जरिए दो लोगों के संपर्क में आए थे। फरवरी में उन दोनों ने उन्हें मैसेज किया और कहा कि अगर वे ज्यादा फायदा कमाना चाहते है तो बिटकॉइन में इन्वेस्ट करना शुरू करें। बिजनेसमैन उनकी बातों में आ गया और उन्हीं के जरिए बिटकॉइन में रुपए लगाने लगा। शुरुआत में उन्हें फायदा हुआ। लेकिन बाद में जब नुकसान होने लगा तो उन्होंने रुपए लगाना छोड़ दिया।
कमीशन लेकर दी फायदे की गांरटी
जब बिजनेसमैन ने इन्वेस्ट करना बंद कर दिया तो दोनों ठगों ने उनसे फिर संपर्क किया। इस बार उनसे कहा कि आप हमें 20% कमीशन दें, जिसके बाद फायदा कराने की गांरटी हमारी होगी। बिजनेसमैन फिर से उनकी बातों में फंस गए और रुपए लगा दिए।
कुछ दिनों बाद उन्होंने देखा कि उनके बिटकॉइन अकाउंट में 2,47,210 डॉलर हैं। वे खुश हो गए और रुपए निकालने की कोशिश करने लगे। लेकिन, टेक्निकल दिक्कतों की वजह से रुपए नहीं निकले। कुछ दिनों बाद उनके पास मैसेज आया कि कॉन्ट्रैक्ट खत्म होने की वजह से उसका बिटकॉइन अकाउंट फ्रीज हो गया है।
इसके बाद बिजनेसमैन ने घबरा कर दोनों लोगों को फोन-मैसेज किए लेकिन कोई जवाब नहीं मिला। वे समझ गए कि उनके साथ ठगी हो गई है। उन्होंने फिर पुलिस में शिकायत दर्ज कराई। अब तक इस मामले में किसी की गिरफ्तारी नहीं हो सकी है।
बिटकॉइन ठगी से जुड़ी से ये खबरें भी पढ़ें...
बिटकॉइन में निवेश का झांसा, 1.63 करोड़ रुपए ठगे:यू-ट्यूब पर वीडियो देख युवक ने मुनाफे के लालच में गवाई रकम
ग्वालियर में एक युवक को बिटकॉइन करेंसी में निवेश का झांसा देकर मुम्बई की एक कंपनी ने 1 करोड़ , 63 लाख 30 हजार 750 रुपए की चपत लगा दी। घटना विश्वविद्यालय थाना क्षेत्र के सिटी सेंटर की है। ठगी का पता उस समय चला जब पीड़ित युवक ने अपने पैसे निकालने चाहे तो नहीं निकले। कई बार कस्टमर केयर व डायरेक्टर से बात करने के बाद भी रुपए नहीं मिले तो पीड़ित ने मामले की शिकायत एसएसपी अमित सांघी से की। पूरी खबर पढ़ें...
8वीं पास ने बिजनेसमैन से ठगे 1.70 करोड़ रुपए:दुबई भेज देते ठगी का पैसा, क्रिप्टो में बदलकर वापस आ जाता
दुबई में बैठकर देश में ऑनलाइन फ्रॉड का नेटवर्क चलाया जा रहा है। आरोपी शेयर मार्केट से जुड़ी कंपनी की फर्जी वेबसाइट और एप बनाकर लोगों से करोड़ों रुपए ऐंठ रहे हैं। सागर का एक व्यापारी भी इनके झांसे में आ गया और आरोपियों ने उससे 1 करोड़ 70 लाख रुपए ठग लिए। पीड़ित की शिकायत पर पुलिस ने गुजरात में रहने वाले नेटवर्क के तीन एजेंट को पकड़ा है। पूरी खबर पढ़ें..
साइबर ठगी के मामले में ईडी की छापेमारी:चीन बेस्ड टोकन ऐप से कर रहे थे ठगी, 46.67 करोड़ जब्त
प्रवर्तन निदेशालय(ईडी) ने पिछले साल सितंबर में जोधपुर व जयपुर सहित देश के सोलह शहरों में छापे मार 46.67 करोड़ रुपए जब्त किए थे। ईडी ने यह छापेमारी बिटकॉइन में पैसा निवेश कर कम समय में ज्यादा रिटर्न का दावा करने वाली HPZ टोकन एप के मामले में की है।
ये कंपनी लोगों को पैसा डबल करने का लालच देकर इन्वेस्ट करवा लेती थी। इस पैसे को कंपनी के खाते से कहीं और भेज दिया जाता था। थोड़े समय बाद ये ठग अपनी वेबसाइट को बंद कर देते थे। इस तरह ये ठग लोगों को ठगते थे। पूरी खबर पढ़ें...